CELEX: 31997D0747
Language: hu
Date: 1997-10-27 00:00:00
Title: A Bizottság határozata (1997. október 27.) az egyes állati termékekben lévő egyes anyagok és azok maradványai ellenőrzése céljából a 96/23/EK tanácsi irányelvben előírt mintavétel szintjeinek és gyakoriságának a megállapításárólEGT vonatkozású szöveg

Fontos jogi nyilatkozat

|

31997D0747

Hivatalos Lap L 303 , 06/11/1997 o. 0012 - 0015

		A Bizottság határozata(1997. október 27.)az egyes állati termékekben lévő egyes anyagok és azok maradványai ellenőrzése céljából a 96/23/EK tanácsi irányelvben előírt mintavétel szintjeinek és gyakoriságának a megállapításáról(EGT vonatkozású szöveg)(97/747/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelvre [1] és különösen annak 6. cikkére,mivel a 96/23/EK irányelv IV. melléklete rögzíti a II. mellékletben felsorolt élő állatokra és egyes állati termékekre vonatkozó mintavételi szinteket és gyakoriságokat, valamint megbízza a Közösséget azzal a feladattal, hogy ezeket bizonyos egyéb állati termékekre határozza meg;mivel a legutóbb a 96/43/EK irányelvvel [2] módosított, a 89/662/EGK, a 90/425/EGK, a 90/675/EGK, valamint a 91/496/EGK irányelvben meghatározott állat-egészségügyi vizsgálatok és ellenőrzések finanszírozásáról szóló, 1985. január 29-i 85/73/EGK tanácsi irányelv [3] a B. mellékletben rögzíti a 96/23/EK irányelvben előírt, az élő állatokra és állati eredetű termékekre vonatkozó ellenőrzések elvégzésének biztosítására szánt díjakat;mivel a meglévő nemzeti rendelkezések tapasztalatait, illetve a meglévő közösségi szabályozás alapján a Bizottsághoz továbbított információt figyelembe véve a mintavételezési szinteket és gyakoriságokat rögzíteni kell a 96/23/EK irányelv IV. mellékletében még nem szereplő állati termékekre is;mivel az e határozatban előírt mintavételezési szinteket és gyakoriságokat fel kell venni azokba a szermaradvány-vizsgálati tervekbe legkésőbb azok tervezett 1999-es naprakésszé tételéig, amelyeket a tagállamoknak 1999. március 31-e előtt be kell nyújtaniuk;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkA tejben, a tojásban, a nyúlhúsban, a vadhúsban, a tenyésztett vadállatok húsában és a mézben található bizonyos anyagoknak és ezek maradék anyagainak ellenőrzésére vonatkozó mintavételezési szinteket és gyakoriságokat e határozatnak a 96/23/EK irányelv IV. mellékletében megadott mintavételezési szinteket és gyakoriságokat kiegészítő melléklete tartalmazza.2. cikkAz 1. cikkben említett szinteknek és gyakoriságoknak összhangban kell lenniük azokkal a naprakésszé tett szermaradvány-vizsgálati tervekkel, amelyeket a tagállamok 1999-re nyújtanak be.3. cikkEnnek a határozatnak a tagállamok a címzettjei.Kelt Brüsszelben, 1997. október 27-én.a Bizottság részérőlFranz Fischlera Bizottság tagja[1] HL L 125., 1996.5.23., 10. o.[2] HL L 162., 1996.7.1., 1. o.[3] HL L 32., 1985.2.5., 14. o.--------------------------------------------------MELLÉKLET1. FEJEZETTEJ1. Szarvasmarhafélék tejeA. Mintavételezési követelmények- Minden hatósági mintát az illetékes hatóságnak kell vételeznie oly módon, hogy az mindig visszavezethető legyen a tej származási gazdaságáig.- A mintákat a tagállam választása szerint lehet vételezni:a) vagy a gyűjtőtartályból a gazdaság szintjén;b) vagy tejipari szinten a tartály kiürítése előtt.- A származási gazdaságig való visszavezethetőség fenti elvétől el lehet térni a 96/23/EK tanácsi irányelv I. mellékletének B 3 a), b) és c) csoportjába tartozó anyagok vagy maradék anyagok esetében.- A mintákat csak nyers tejből lehet vételezni.A minta mérete az alkalmazott elemzési módszertől függ.B. Mintavételezési szint és gyakoriságA mintavételezést az éves tejtermelésből 15000 tonnánként kell elvégezni, és évente legalább 300 mintát kell megvizsgálni.Az alábbi lebontást kell alkalmazni:a) A minták 70 %-át az állatgyógyászati készítmények maradék anyagaira vonatkozóan kell megvizsgálni. Ebben az esetben minden mintát az irányelv I. mellékletének A 6, B 1, B 2 a) és B 2 e) csoportja közül legalább három csoport legalább négy különböző vegyületére vonatkozóan kell megvizsgálni.b) A minták 15 %-át a 96/23/EK irányelv I. mellékletének B 3 csoportjában kijelölt maradék jelenlétére vonatkozóan kell vizsgálni.c) A fennmaradó minták vizsgálatait (15 %) a tagállam helyzetének megfelelően kell felosztani.2. Egyéb fajok teje (juh, kecske, ló)E fajokra vonatkozóan minden tagállam a termelési szint és a megállapított problémák figyelembevételével határozza meg a minták számát. Az e fajoktól nyert tejet mint a szarvasmarhafélék tejét kiegészítő mintát fel kell venni a mintavételezési tervbe.2. FEJEZETTOJÁS1. TyúktojásA. Mintavételezési követelmények- Minden hatósági mintát az illetékes hatóságnak kell vételeznie oly módon, hogy az mindig visszavezethető legyen a tej származási gazdaságáig.- A mintákat a tagállam választása szerint lehet vételezni:a) vagy a gazdaság szintjén;b) vagy a csomagoló központ szintjén.- A minta mérete legalább 12 vagy ennél több tojás, az alkalmazott elemzési módszertől függően.B. Mintavételezési szint és gyakoriságA mintavételezést a fogyasztásra szánt éves tojástermelésből legalább 1000 tonnánként kell elvégezni, és évente legalább 200 mintát kell megvizsgálni. A minták felosztásáról minden tagállam a termelésszerkezetének megfelelően határozhat, különös tekintettel annak integrációs szintjeire.A minták legalább 30 %-át azokból a csomagoló központokból kell vételezni, amelyek az emberi fogyasztásra szánt tojást legjelentősebb arányban szolgáltatják.Az alábbi lebontást kell alkalmazni:- A minták 70 %-át a 96/23/EK irányelv II. mellékletében említett A 6, B 1 és B 2 b) csoport mindegyikéből legalább egy vegyületre vonatkozóan kell megvizsgálni.- A minták 30 %-át az adott tagállam helyzetének megfelelően kell felosztani, de ezek között szerepelnie kell az I. melléklet B 3 a) csoportjában említett anyagokra vonatkozó elemzéseknek.2. Más baromfifajoktól származó tojásE fajokra vonatkozóan minden tagállam a termelési szint és a megállapított problémák figyelembevételével határozza meg a minták számát. Az e fajoktól nyert tejet mint a szarvasmarhafélék tejét kiegészítő mintát fel kell venni a mintavételezési tervbe.3. FEJEZETNYÚLHÚS, VADHÚS ÉS TENYÉSZTETT VADÁLLATOK HÚSA1. NyúlhúsA. Mintavételezési követelményekEgy minta ugyanazon előállítótól származó egy vagy több állatból áll, az elemzési módszernek megfelelően.- Minden hatósági mintát az illetékes hatóságnak kell vételeznie oly módon, hogy az mindig visszavezethető legyen a tej származási gazdaságáig.- A mintákat az adott tagállam nyúltenyésztési szerkezetének megfelelően vételezni lehet:a) vagy a gazdaság szintjén;b) vagy a nyilvántartott vágóhidak szintjén (a 91/495/EGK [1] tanácsi irányelv értelmében).A 96/23/EK irányelv rendelkezéseinek sérelme nélkül, a tiltott anyagok ellenőrzésére további minták vételezhetők az ivóvízből és a takarmányból a gazdaság szintjén.B. Mintavételezési szint és gyakoriságA termelés első 3000 tonnájára vonatkozóan az éves termelés (holtsúly) minden 300 tonnájából 10 mintát, minden további 300 tonnából pedig egy mintát kell vételezni.Az alábbi lebontást kell alkalmazni (hivatkozással a 96/23/EK irányelv I. mellékletére):- A csoport: az összes minta 30 %-a.70 %-ot az A 6 csoportba tartozó anyagokra vonatkozóan kell megvizsgálni,30 %-ot az A csoport egyéb alcsoportjaiba tartozó anyagokra vonatkozóan kell megvizsgálni.- B csoport: az összes minta 70 %-a.30 %-ot a B 1 csoport anyagaira kell megvizsgálni,30 %-ot a B 2 csoport anyagaira kell megvizsgálni,10 %-ot a B 3 csoport anyagaira kell megvizsgálni.A fennmaradó minták vizsgálatait a tagállam helyzetének megfelelően kell elosztani.Ezeket a számokat az e határozat elfogadását követő két éven belül felülvizsgálják.2. Tenyésztett vadakA. Mintavételezési követelményekA minta mérete az alkalmazott elemzési módszertől függ.A mintákat a feldolgozási egység szintjén kell vételezni. Az állatoknak vagy azok húsának visszavezethetőnek kell lennie a származási gazdaságig.A 96/23/EK irányelv rendelkezéseinek sérelme nélkül, a tiltott anyagok ellenőrzésére további minták vételezhetők az ivóvízből és a takarmányból a gazdaság szintjén.B. Mintavételezési szint és gyakoriságAz évente vételezendő minták száma legalább 100.Az alábbi lebontást kell alkalmazni:- A csoport: az összes minta 20 %-a.A minták többségét az A 5 és A 6 csoportba tartozó vegyületekre vonatkozóan kell elemezni.- B csoport: az összes minta 70 %-a.A felosztás a következőképpen történik:30 %-ot a B 1 csoport anyagaira kell megvizsgálni,30 %-ot a B 2 a) és b) csoporthoz tartozó anyagokra vonatkozóan kell megvizsgálni,10 %-ot a B 2 c) és e) csoporthoz tartozó anyagokra vonatkozóan kell megvizsgálni,30 %-ot a B 3 csoport anyagaira kell megvizsgálni.A fennmaradó minták vizsgálatait (10 %) a tagállamok tapasztalatai szerint kell felosztani.Az emberi fogyasztásra szánt tenyésztett vadak húsának belföldi előállítására vonatkozó számadatokat a tagállamok a Bizottság rendelkezésére bocsátják. A fenti számadatokat ezen információ alapján az e határozat elfogadását követő egy éven belül felül kell vizsgálni.3. VadhúsA. Mintavételezési követelményekA minta mérete az alkalmazott elemzési módszertől függ.A mintákat a feldolgozási egység szintjén vagy a vadászat helyén kell vételezni.Az állatoknak a vadászati körzetig visszavezethetőnek kell lennie.B. Mintavételezési szint és gyakoriságAz évente vételezendő minták száma legalább 100.E mintavételes vizsgálatok célja kémiai elemek maradék anyagainak elemzése.Az emberi fogyasztásra szánt vadhús belföldi előállítására vonatkozó számadatokat a tagállamok a Bizottság rendelkezésére bocsátják. A fenti számadatokat ezen információ alapján az e határozat elfogadását követő egy éven belül felül kell vizsgálni.4. FEJEZETMÉZA. Mintavételezési követelményekA minta mérete az alkalmazott elemzési módszertől függ.A minta a termelési lánc bármely pontján vételezhető, amennyiben visszavezethető a méz eredeti termelőjéig.B. Mintavételezési szint és gyakoriságA termelés első 3000 tonnájára vonatkozóan az éves termelés minden 300 tonnájából 10 mintát, minden további 300 tonnából pedig egy mintát kell vételezni.Az alábbi lebontást kell alkalmazni:- B 1 csoport és B 2 c) csoport: az összes minta 50 %-a,- B 3 a), b) és c) csoport: az összes minta 40 %-a.A fennmaradó minták vizsgálatait (10 %) a tagállamok eddigi tapasztalatai szerint kell felosztani. Ajánlott különösen a mikotoxinok vizsgálata.[1] HL L 268., 1991.9.24., 41. o.--------------------------------------------------